Angara
Store norske leksikon,Geografi,Verdens geografi,Europa,Russlands geografi
Angara er en elv i Russland. Den har avløp fra Bajkal-innsjøen i det sørøstlige Sibir og er en av Jenisejs viktigste bielver. Elva er 1779 kilometer lang og har et nedbørfelt på 1 040 000 kvadratkilometer.
En rekke store kraftverk er bygd ut langs elven: Irkutsk kraftstasjon (1958) øverst ved Bajkal med maskininstallasjon på 660 MW, Bratsk (1966) med installasjon på 4500 MW, Ust-Ilimsk (1980) med installasjon på 3840 MW. Byggingen av Bogutsjany på 4000 MW stoppet opp i 1994, men ble gjenopptatt i 2005. Kraften brukes av industrien i området mellom Irkutsk og Tsjeremkhovo langs elven.Kraftstasjonen ved Bratsk skapte verdens største kunstige innsjø da den ble innviet i 1966. Den kunstige innsjøen rommer om lag 5500 kvadratkilometer. Mer enn 20 byer og landsbyer ble satt under vann, de fleste er bygd opp på nytt høyere oppe. Angara er kun seilbar mellom Irkutsk og Bratsk-reservoaret. Les mer i Store norske leksikon Jenisej Bajkal Sibir Russlands geografi økonomi og næringsliv i Russland